Document ID: 31999R0729

Uredba Komisije (ES) št. 729/1999
z dne 7. aprila 1999
o spremembi Uredbe (ES) št. 659/97 o podrobnih pravilih za uporabo Uredbe Sveta (ES) št. 2200/96 o intervencijah na področju sadja in zelenjave
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 2200/96 z dne 28. oktobra 1996 o skupni ureditvi trga za sadje in zelenjavo [1], kakor je bila nazadnje spremenjena z Uredbo Komisije (ES) št. 2520/97 [2], in zlasti člena 48 Uredbe,
ker Uredba Komisije (ES) št. 659/97 [3], kakor je bila nazadnje spremenjena z Uredbo (ES) št. 1490/98 [4], določa podrobna pravila za uporabo Uredbe (ES) št. 2200/96 o intervencijah na področju sadja in zelenjave;
ker podatki o intervencijah, ki jih države članice posredujejo Komisiji v skladu s členom 9(2) Uredbe (ES) št. 659/97, omogočajo Komisiji izpolnjevanje zahtev iz člena 44(4) Uredbe (ES) št. 2200/96; ker se lahko Priloga IV k Uredbi (ES) št.659/97 zato poenostavi;
ker se lahko v skladu s členom 15(3)(b) Uredbe (ES) št. 2200/96 operativni skladi uporabijo kot dodatek nadomestilu Skupnosti za umik s trga, vendar pa tako določen dodatek, dodan nadomestilu Skupnosti za umik s trga, ne sme presegati maksimalne ravni cen za umik s trga, v uporabi v tržnem letu 1995/96 v skladu s členom 16(3a), členoma 16a in 16b ter prvo alineo člena 18(1)(a) Uredbe Sveta (EGS) št.1035/72 [5], kakor je bila nazadnje spremenjena z Uredbo Komisije (ES) št. 1363/95 [6]; ker v tržnem letu 1995/96 ni bila določena cena za umik s trga za melone in lubenice, ker umik teh dveh proizvodov ni bil predviden z Uredbo (EGS) št. 1035/72;
ker se mora zaradi doslednosti določb, ki se uporabljajo za različno sadje in zelenjavo, predvideti, da je dodatek k nadomestilu Skupnosti za umik s trga iz člena 15(3)(b) Uredbe (ES) št. 2200/96, omejen z zgornjo mejo, ki je države članice ne smejo preseči, ko uporabljajo to določbo za melone in lubenice; ker se v ta namen zgornja meja dodatka za melone in lubenice določi tako, da je razmerje med to zgornjo mejo in nadomestilom Skupnosti za umik melon in lubenic s trga enakovredno razmerju, ki velja za drugo sadje in zelenjavo, ki izpolnjuje pogoje za intervencijske ukrepe;
ker so ukrepi, predvideni s to uredbo, v skladu z mnenjem Upravljalnega odbora za sveže sadje in zelenjavo,
SPREJELA NASLEDNJO UREDBO:
Člen 1
Uredba (ES) št. 659/97 se spremeni na naslednji način:
1. Priloga IV se nadomesti z besedilom iz Priloge I k tej uredbi;
2. Dve vrstici iz Priloge II se dodata na dno tabele v Prilogi VIII.
Člen 2
Ta uredba začne veljati tretji dan po objavi v Uradnem listu Evropskih skupnosti.
Uporablja se od 1. aprila 1999.
Ta uredba je v celoti zavezujoča in se neposredno uporablja v vseh državah članicah.
V Bruslju, 7. aprila 1999

Labels: 3
17
6